बेटी की शादी पर मिलेंगे 55 हजार
चूरू| राज्यसरकार एक जनवरी से भवन अन्य संनिर्माण श्रमिकों के हित में संचालित कल्याणकारी योजनाओं की प्रोत्साहन राशि में कई गुना इजाफा करने जा रही है, वहीं महिला सशक्तिकरण के लिए शुभ शक्ति योजना शुरू करने वाली है। नए साल से श्रमिकों के बच्चों को मिलने वाली छात्रवृत्ति में दो से आठ गुना तक की बढ़ोतरी आवास योजना के तहत डेढ़ लाख तक का अनुदान मिलेगा। शुभ शक्ति योजना में महिला हिताधिकारियों की अविवाहित बेटियों को उद्यमिता से सशक्त उद्यमी बनाने तथा विवाह के लिए 55 हजार की सहायता बतौर प्रोत्साहन राशि मिलेगी।
राज्यसरकार की इन योजनाओं से जिले के हजारों श्रमिक उनके आश्रितों को लाभ मिलेगा।
यह है सरकारी योजनाएं: भामाशाहनिर्माण श्रमिक कल्याण योजना के तहत निर्माण श्रमिक शिक्षा कौशल विकास योजना, सुलभ्य आवास योजना, स्वास्थ्य बीमा योजना, जीवन भविष्य सुरक्षा योजना तथा शुभ शक्ति योजना है, जो एक जनवरी 2016 से प्रदेशभर में लागू होगी।
मेधावीछात्र-छात्राओं के नकद पुरस्कार में भी इजाफा
श्रमिकोंके मेधावी बच्चों में कक्षा 8-10 तक दो की जगह अब चार हजार, कक्षा 11-12वीं में तीन की जगह छह हजार, डिप्लोमा पॉलि. इंजीनियर या अन्य में सात की जबह 10 हजार, स्नातक सामान्य में पांच की जगह आठ हजार, स्नातकोत्तर सामान्य में 10 की जगह 12 हजार, स्नातक प्रोफेशनल कोर्स में 20 की जगह 25 हजार तथा स्नातकोत्तर प्रोफेशनल कोर्स में 30 की जगह 35 हजार रुपए नकद मिलेंगे। प्रोफेशनल कोर्सेज में चिकित्सा यांत्रिकी एमबीए, एमटेक, एमडी आदि शामिल हैं। योजना का लाभ वर्ष 2014-15 के शैक्षणिक वर्ष की परीक्षा से देय होगा। हालांकि विद्यमान योजना में छात्रवृति प्राप्त कर चुके छात्र-छात्राओं को अंतर राशि देय होगी।
श्रमिकोंको सुरक्षा बीमा भी: श्रमिकस्वास्थ्य बीमा योजना में पंजीकृत हिताधिकारियों तथा उनके परिवार के सदस्यों को भामाशाह स्वास्थ्य बीमा योजना से लाभांवित करने के लिए पूरी प्रीमियम राशि का भुगतान मंडल की ओर से किया जाएगा। योजना में एम पैनल में सामान्य बीमारियों में 30 हजार तक गंभीर बीमारियों में तीन लाख रुपए तक के निशुल्क इलाज की सुविधा मिलेगी।
विवाह सहायता से रोक हटी, 800 लंबित फाइलों का होगा निस्तारण
राज्य सरकार ने विवाह सहायता योजना पर लगी रोक भी हटा दी है। श्रम विभाग को जिले में इस योजना की लंबित करीब 800 फाइलों का 31 दिसंबर तक निस्तारण करना होगा। भौतिक सत्यापन के बाद लाभार्थियों को सहायता राशि मिलना शुरू हो जाएगी। एक जनवरी के बाद विवाह सहायता योजना बदल कर शुभ शक्ति योजना हो जाएगी।
लाभ का दायरा बढ़ाया, शर्तें जोड़ी
योजना के तहत लाभ के दायरे में बढ़ोत्तरी के साथ इसमें शर्तें भी जोड़ी गई है। प्रोत्साहन राशि 51 हजार से बढ़कर अब 55 हजार रुपए हो गई है। इस राशि का उपयोग विवाह में सहायता के अलावा महिला हिताधिकारी/ उसकी बेटी के विवेक अनुसार आगे की शिक्षा या व्यावसायिक प्रशिक्षण प्राप्त करने, खुद का व्यवसाय या सूक्ष्म उद्योग शुरू करने, कौशल विकास करने में किया जा सकेगा। योजना में पात्रता के लिए महिला श्रमिक (हिताधिकारी) की बेटी का कक्षा आठवीं पास होना जरुरी है। इसके अलावा हिताधिकारी का स्वयं का आवास तथा उस घर में शौचालय का होना आवश्यक रखा गया है। विवाह सहायता योजना में इस तरह की शर्तें नहीं थी।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva